**Projekti “Programi i Trajnimit për Vetë-Punësim”**

**UDH****ËZUES PËR APLIKIM**

1. **KRITERET PËR APLIKIM**

**Për t’u kualifikuar për aplikim për fazën e parë, aplikuesi/ja duhet:**

* Të jetë banor/e dhe me adresë të përhershme dhe të zhvillojë biznesin në njërën prej komunave të përfshira në projekt (Gjilan, Viti, Kaçanik dhe Hani i Elezit);
* Të posedojë dokument të vlefshëm identifikues të Republikës së Kosovës dhe ta bashkangjesë në aplikacion;
* Të jetë 18-35 vjeç (kusht obligativ)
* Mund të jetë:
	1. biznes i ri (start-up);
	2. biznes i regjistruar (ekzistues);
	3. biznes operacional por i pa regjistruar;
* Të dorëzojë aplikacionin e kompletuarvetem n komunen prej nga vjen
1. **KRITERET PËRJASHTUESE**

**Aplikuesi/ja do të përjashtohet nga pjesëmarrja e mëtejshme në qoftë se:**

* Nuk posedon dokument të vlefshëm identifikues të Republikës së Kosovës;
* Nuk është banor/e i njërës prej komunave të cekura më lartë;
* Dorëzon aplikacionin pas skadimit të afatit zyrtar;
* Dorëzon më shumë se një aplikacion;
* Në mënyrë direkte apo indirekte ofron, premton, jep apo kërkon mito apo ndonjë përfitim tjetër, me qëllim të krijimit apo zhvillimit të biznesit.

**Projektet që nuk financohen nga ky projekt janë:**

* Ide/biznese me karakter politik, religjioz;
* Ide/biznese që prodhojne dhe shesin alkohol
* Ide/biznese që në mënyrë direkte apo indirekte paraqesin rrezik për ambientin (ndotin ambientin);
* Ide/biznese të bazuara në tregti/shitblerje;
* Ide/biznese që bien ndesh me kuadrin kushtetues dhe ligjor të Republikës së Kosovës;
* Bursa për studime, udhëtime studimore, pjesëmarrje në konferenca jashtë vendit;
* Ide që kërkojnë pajisje që nuk janë në përputhje me veprimtarinë e biznesit;
* Blerja e bagëtive, shpezëve dhe bletëve (përjashtuar pajisjet).
1. **KRITERET E PËRZGJEDHJES**

Komisioni i përbashkët i përbërë nga zyrtarë të Help, zyrtarë komunal dhe zyrtarët e USAID Empower, në rolin e vëzhguesit,do t’i shqyrtojnë të gjitha aplikacionet e pranuara. Gjatw procesit të përzgjedhjes, në fazën e parë dhe në përputhje me objektivat e projektit, do të merren parasysh kriteret ekonomike dhe sociale si me poshte:

**Kriteret ekonomike për të vlerësuar idetë e biznesit të aplikantëve janë:**

* Shkathtësitë e aplikantëve;
* Njohja e aktivitetit të propozuar (plani i biznesit);
* Konkurrenca;
* Kërkesat ligjore për të bërë biznes në Kosovë;
* Justifikimin e pajisjeve të kërkuara;
* Të ardhurat e pritshme;
* Shpenzimet;
* Fitimin etj.

**Kriteret sociale i referohen:**

* Gjendjes sociale të përfituesve potencial dhe shkallën e ndjeshmërisë;
* Vlerësimin e kushteve të jetesës;
* Të ardhurat e disponueshme të familjes;
* Fakte tjera relevante.

**PRIORITETET**

**Gjatë vlerësimit të aplikacioneve prioritet do të kenë:**

* Idetë e reja/inovative dhe me potencial për rritje dhe qëndrueshmëri;
* Bizneset të cilat krijojnë më shumë vende të reja pune;
* Të rinjtë e margjinalizuar (përjashtuar nga skema e punësimit);
* Bizneset që nuk kanë përfituar grant më parë;
1. **MËNYRA E PËRKRAHJES**
* Përkrahja financiare do t’u shpërndahet përfituesve që i kanë plotësuar të gjitha kriteret e nevojshme dhe kanë fituar pikët maksimale në bazë të kritereve të vlerësimit.
* Përkrahja financiare do të ndahet në pajisje (jo në para të gatshme). Shuma e cila do të ofrohet për një përfitues është maksimum3,650.00 Euro.
1. **PROCEDURAT E AKTIVITETIT PËRFSHIJNË**
* Aplikimi për trajnim në biznes;
* Vlerësimi i aplikacioneve të kandidatëve të interesuar për trajnim në biznes;
* Vetëm të përzgjedhurit për të ndjekur trajnimin në biznes do të kenë të drejtën të aplikojnë për grant (pajisje për biznesin e tyre)
* Aplikimi për grant
* Vlerësimi dhe përzgjedhja fillestare (Faza e parë);
* Përfituesit që kalojnë procesin e parë të përzgjedhjes do të vizitohen në shtëpitë e tyre dhe/ose lokalet ku operon biznesi;
* Përzgjedhja finale e përfituesve(Faza e dytë);
* Nënshkrimi i kontratës me përfituesit;
* Shpërndarja e pajisjeve tek përfituesit;
* Mbështetja teknike për përfituesit e përzgjedhur;
* Monitorimi i vazhdueshëm i përfituesve.
1. **DETYRIMET KRYESORE TË PËRFITUESVE JANË**
* Të marrë pjesë në trajnimet e organizuara nga Help;
* Të regjistrojë veprimtarinë biznesore si entitet ligjor në përputhje me legjislacionin e Republikës së Kosovës para marrjes se pajisjeve;
* Në rast se biznesi është i regjistruar duhet punësuar ligjërisht të paktën një person;
1. **MARRJA E APLIKACIONEVE**

Formën e aplikacionit mund ta:

* Merrni në seancën informuese në komunën tuaj, ose
* Shkarkoni nëpërmjet web faqes së Help në linkun [www.help-kosovo.org](http://www.help-kosovo.org) ose në web zyrtar të Komunëssuaj,
* Gjithashtu mund të merren fizikisht edhe në Komunë.
1. **APLIKIMI**

Aplikacioni i plotësuar dhe dokumentet shtese(kopje e leternjoftimit, kopje e diplomës së shkollimit,deshmi se jeni i papune, kopje e dokumentit te regjistrimit te biznesit- nese biznesi eshte i regjistruar, kopje e Numrit Identifikues i fermerit – NIF nese jeni nga sektori i bujqesise)duhet të futen në zarf dhe të dorëzohen në Komunën tuaj.

\*Komuna duhet të protokollojë secilin aplikacion dhe t’u ofrojë një dëshmi të aplikimit.

\*Nëse keni ndonjë plan të biznesit të detajuar poashtu mund ta bashkangjisni në aplikacion. Gjithashtu lejohen edhe fotografi nëse është e nevojshme për ta sqaruar më mirë gjendjen aktuale të biznesit tuaj.

**Data e funditpëraplikimështë 12.10.2018, e premte, ora 16:00**